༈།།གསལ་རིགས་སེམས་ཀྱི་འཆར་སྒོ་ཐང་གཅིག་ཟབ་མོའི་གནས་སུ་
འགྱུ་བའི་ངང་ཚུལ་ཤུགས་འབྱུང་དབྱངས་སུ་ཟློས་པ་འཁྲུལ་ལབ་རིང་མོ་
ཞེས་བྱ་བ།།
༄༎དཔལ་རྡོ་རྗེ་རྣོན་པོ་རལ་གྲི་འབར་བའི་འཕྲུལ་འཁོར་ཅན་ལ་
ཕྱལ་འཚལ་ལོ།།
འཁྲུལ་པའི་དྲ་བ་ཀུན་གཅེད་(གཅོད)འཇམ་དཔལ་ཟླ།། འཁྲུལ་
54

ཟབ་དོན་དབྱངས་སུ་གྱེར་བ་བུང་བ་འཕྲོ་འདུའི་གླུ་དབྱངས།
སེམས་ཀུནྡའི་ཕོན་པོར་ལེགས་གཟིམས་ནས།། འཁྲུལ་བ་ཀུན་སངས་ནམ་
ནི་མ་ལངས་བ།
འཁྲུལ་པའི་ཚ་གདུང་གཞིལ་སླད་བདུད་རྩིས་སྐྱོངས།།
འཁྲུལ་པ་གཏན་ཟད་རྒྱལ་བ་རྒྱ་མཚོ་སྤྲིན།། འཁྲུལ་སེལ་དམ་ཆོས་ཆར་གྱི་
བདུད་རྩིའི་རོ།། འཁྲུལ་མེད་ཉམས་སུ་མྱོང་བའི་དགེ་འདུན་བཅས།། འཁྲུལ་
སྣང་སྲིད་ཞིའི་འཇིགས་ལས་སྒྲོལ་ཕྱིར་བསྟེན།། འཁྲུལ་པའི་སྐྱེ་འགྲོར་བརྩེ་
ཆེན་སྙིང་རྗེ་ཡིས།། འཁྲུལ་མེད་བླང་དོར་ཚུལ་བཞིན་འདོམས་མཛད་པ།།
འཁྲུལ་བྲལ་ཚད་མའི་སྟོན་པ་མཆོག་ཉིད་ནས། འཁྲུལ་ངོར་ཐ་མལ་ཟོལ་
འཆང་ཡབ་རྗེས་སྐྱོངས།། འཁྲུལ་པའི་སྣང་བ་འབྱམས་ཀླས་བརྟན་གཡོའི་
དངོས།། འཁྲུལ་བྲལ་དག་པའི་འཁོར་ལོར་གསོལ་འདེབས་ན།། འཁྲུལ་པའི་
ཀུན་རྟོག་ཡོ
རྟོག་ཡོ་ལང་ཇི་སྙེད་པ། འཁྲུལ་མེད་ཆོས་སྐུའི་རོལ་བར་འཆར་བར་
མཛོད།། འཁྲུལ་བྱེད་འཕྲལ་རྐྱེན་རབ་རིབ་ཀྱིས་བསླད་པས།། འཁྲུལ་པའི་
མིག་ལ་སྐྲ་ཤད་འཛག་སྣང་བཞིན།། འཁྲུལ་མེད་གཤིས་ལ་སྒྲིབ་བྱེད་དངོས་
འཛིན་གྱི།། འཁྲུལ་པས་ཚོགས་དྲུག་སྣང་བ་ཅིར་ཡང་བསླད།། འཁྲུལ་བའི་
རི་དྭགས་སྨིག་རྒྱུར་སྙེགས་པ་བཞིན།། འཁྲུལ་བའི་ཡུལ་གྱི་རྗེས་སུ་རྒྱུག་པ་
ཡི།། འཁྲུལ་པའི་སྐྱེ་འགྲོ་བདག་ཅག་ཉོན་རེ་མོངས།། འཁྲུལ་པའི་སྣང་བ་
གཞིག་དཀའ་སྲ་ཞིང་འཐས།། འཁྲུལ་སྣང་སྦྱོང་ཐབས་སྣ་ཚོགས་གསུངས་
པ་ཡང་། འཁྲུལ་པའི་དྲ་བར་ཚུད་པའི་རྐྱེན་འགྱུར་ན།། འཁྲུལ་སྣང་ཐོག་
མེད་དུས་ནས་གོམས་པ་འདི།། འཁྲུལ་མེད་སེམས་ཀྱི་ངོ་བོར་ནམ་ཞིག་འགྱུར།།
འཁྲུལ་པའི་ཚད་མའི་རྙེད་དོན་རྫུན་པ་དང༌།། འཁྲུལ་བྲལ་ཚད་མའི་རྙེད་
དོན་བདེན་པ་གཉིས། འཁྲུལ་པའི་རྟོག་པས་ཕར་བཏགས་ཙམ་ཞིག་ཏུ།།
འཁྲུལ་མེད་བློ་ཡི་ངེས་པ་ནམ་རྙེད་འགྱུར།། འཁྲུལ་སྣང་མེད་བཞིན་སྣང་བ་
ལས་ཀྱིས་འཕྲུལ།། འཁྲུལ་སྣང་ཡོད་བཞིན་སྟོང་བ་ངོ་བོའི་གཤིས།། འཁྲུལ་
55

、ཆོས་དཔལ་ཞིང་བློ་བཟང་རྒྱ་མཚོའི་གསུང་འབུམ།
སྣང་སེམས་ཀྱི་རོལ་པར་ངེས་རྙེད་བློས།། འཁྲུལ་སྣང་ཀུན་ལ་རྒྱས་ཐེབས་
ནམ་ཞིག་འགྱུར།། འཁྲུལ་པས་བསླད་པའི་འཛིན་པ་ཚོགས་དྲུག་གི། །འཁྲུལ་
སྣང་གཟུང་བའི་གཤིས་སུ་ཞེན་གྱུར་པ།། འཁྲུལ་མེད་ཡིན་ལུགས་དཔྱོད་
པའི་རིགས་ཤེས་ཀྱིས།། ཁྲུལ་པའི་རང་ངོ་ཤེས་པར་ནམ་ཞིག་འགྱུར།།
འཁྲུལ་སྣང་འཁོར་བས་བསྡུས་པའི་སྣོད་བཅུད་དང་།། འཁྲུལ་བྲལ་རྒྱལ་
བའི་རང་སྣང་བརྟན་གཡོའི་དངོས།། འཁྲུལ་དང་མ་འཁྲུལ་ལས་སྣང་ཙམ་
ཞིག་ཏུ། འཁྲུལ་མེད་ངེས་པ་བརྟན་པོ་ནམ་རྙེད་འགྱུར།། འཁྲུལ་སྣང་
ཀུན་རྫོབ་རི་མོ་ཆེས་བཀྲ་བ།། འཁྲུལ་བྲལ་རྒྱལ་པའི་བཀའ་ལུང་ཇི་བཞིན་
དུ།། འཁྲུལ་མེད་རིགས་པས་ལེགས་པར་དཔྱད་གྱུར་ཏེ།། འཁྲུལ་པའི་སྣང་
ཞེན་ཁེགས་པར་ནམ་ཞིག་འགྱུར།། འཁྲུལ་སྣང་ཀུན་གྱི་གཞི་རྩ་ངར་འཛིན་
བློའི།། འཁྲུལ་པའི་རང་མཚང་ “སྒྲིབ་མེད་གཅེར་མཐོང་བའི།། འཁྲུལ་བྲལ་
ཤེས་རབ་མཆོག་གི་བསམ་གཏན་ནི།། འཁྲུལ་མེད་ཉམས་སུ་བསྟར་བ་ནམ་
ཞིག་འགྱུར། འཁྲུལ་བྲལ་ཡང་དག་ལྟ་བས་ཟིན་པ་ཡི།། འཁྲུལ་འཇོམས་
འཁྲུལ་བྲལ་སྤང་བླང་སྤྱོད་པས་
བདེ་གསལ་མི་རྟོག་ཏིང་འཛིན་སྒོམ།།
བོགས་ཐོན་ཏེ།། འཁྲུལ་རྟོག་ཀུན་ཟད་འབྲས་ཐོབ་ནམ་ཞིག་འགྱུར།། འཁྲུལ་
པའི་གཞི་རྩ་གཅོད་པའི་ཡང་དག་ལྟ།། འཁྲུལ་མེད་རྒྱུད་ལ་སྐྱེད་བྱེད་རྒྱུ་
ཡི་གཙོ།། འཁྲུལ་བྲལ་རིགས་ཚུལ་སྟོང་གི་འོད་སྣང་གཟིས།། འཁྲུལ་སྐྱེད་མ་
རིག་མུན་ཀུན་གཞིལ་གྱུར་ཅིག། ། འཁྲུལ་མུན་རང་སངས་ཉིད་དུ་མི་འགྱུར་
བས།། འཁྲུལ་སེལ་ཐོས་བསམ་སྒོམ་པའི་ཤེས་རབ་སྒྲོན།། འཁྲུལ་མེད་སྙིང་
གར་བསྟེན་པའི་དཀའ་ཐུབ་ཀྱིས།། འཁྲུལ་པའི་སྨག་ཏུ་འཐོམས་ལས་གྲོལ་
གྱུར་ཅིག། འཁྲུལ་པའི་རྟོག་བཏགས་རི་མོ་ཙམ་ཞིག་ལས།། འཁྲུལ་པ་གཞི་
མེད་རྩ་བྲལ་ཉིང་རྟོགས་ཏེ།། འཁྲུལ་པའི་རང་མདངས་སྤྲོས་ཀུན་ཉེར་ཞི་
56

ཟབ་དོན་དབྱངས་སུ་གྱེར་བ་བུང་བ་འཕྲོ་འདུའི་གླུ་དབྱངས།
ནས།། འཁྲུལ་མེད་ཆོས་དབྱིངས་རང་ཞལ་མྱུར་མཐོང་ཤོག། འཁྲུལ་བྲལ་
རྒྱལ་བ་གཉིས་པའི་བཀའ་སྲོལ་ལ།། འཁྲུལ་མེད་ཐོས་བསམ་སྒོམ་པའི་བག་
ཆགས་མཐུས།། འཁྲུལ་སྣང་སྲིད་པའི་ཕྲེང་པར་རྣམ་རིག་འབུ།། འཁྲུལ་པའི་
རྒྱ་ལ་འཐུམ་པར་མ་གྱུར་ཅིག། འཁྲུལ་སྣང་འཇིགས་རུང་དུཿ ཁས་གཟིར་
བ་ཡི།། འཁྲུལ་པ་ཨ་འཐས་ལ་ཞེན་མ་རྒན་འགྲོའི།། འཁྲུལ་པའི་རྒྱ་མདུད་
མ་ལུས་ཅིག་ཅར་དུ།། འཁྲུལ་མེད་རིགས་པའི་སོར་མོས་འགྲོལ་མཁས་ཤོག།
འཁྲུལ་བྲལ་ས་ལམ་རྟོགས་པ་མངོན་གྱུར་ནས།། འཁྲུལ་པའི་ཀུན་རྟོགས་གཡོ་
བྱེད་ལས་རླུང་སྤྲིན།། འཁྲུལ་མེད་གཉུག་མའི་སེམས་ཀྱི་མཁར་དེངས་ཏེ།།
འཁྲུལ་འབྱམས་འགྲོ་ཀུན་འདྲེན་པའི་དཔལ་ཐོབ་ཤོག། འཁྲུལ་པའི་གཞི་རྩ་
གཅོད་འདོད་རྟོག་གེ་པའི།། འཁྲུལ་ངོར་ཐང་གཅིག་ཤར་བའི་སྨོན་མགུར་
འདི། ། འཁྲུལ་པ་བདུད་རྩིར་དུག་ཏུ་འཛིན་པ་འགའི།། འཁྲུལ་པའི་མིག་
སྔར་འགྲིམ་པར་མ་གྱུར་ཅིག། འཁྲུལ་མེད་རིགས་པའི་དབང་ཕྱུག་ཡབ་
སྲས་ཀྱི།། འཁྲུལ་བྲལ་གཞུང་ལའང་འགལ་འཛིན་མང་བྱུང་ན།། འཁྲུལ་
པའི་གོང་བུར་གྱུར་དག་ཕན་ཚུན་དུ།། འཁྲུལ་པས་གཤེ་སྐུར་བྱེད་རེས་མི་
འོསའང་མིན།། འཁྲུལ་འགས་རྒྱ་ལ་མཐོང་སྟེ་འཁྲུགས་པའི་བློས།། འཁྲུལ་
བརྗོད་ཀླན་ཀ་འཚོལ་ནའང་བདག་མི་ནོངས།། འཁྲུལ་བྲལ་ཚད་མ་ཡེ་ཤེས་
སྤྱན་གྱུར་ཀུན།། འཁྲུལ་མེད་གཟུ་དཔང་གསོལ་ལོ་ཉེས་ན་འཆགས།། འཁྲུལ་
འབྱམས་བློ་ཡི་འཆར་སྒོ་ཡུད་ཙམ་དུ།། འཁྲུལ་སེལ་རྣམ་དཀར་བཟང་པོར་
ཕྱོགས་པ་ཡི།། འཁྲུལ་པའི་ཀུན་རྟོག་རྒྱ་ཆེའི་ངང་ཚུལ་རྣམས།། འཁྲུལ་མེད་
བརྗོད་འདོད་ཚིག་རྒྱན་མཚོ་རུ་འཁྱིལ།། འཁྲུལ་ལབ་རིང་མོ་ཤུགས་འབྱུང་གླུ་
དབྱངས་འདིས།། འཁྲུལ་པ་ནམ་མཁའི་མཐས་གཏུགས་འགྲོ་བ་ཡི།། འཁྲུལ་
པའི་ཀུན་རྟོག་སྤྲིན་ཕྲེང་རོལ་པ་ཀུན།། འཁྲུལ་མེད་ཆོས་སྐུའི་མཁའ་ལ་དེངས་
57
® p

ཆོས་དཔལ་ཞིང་བློ་བཟང་རྒྱ་མཚོའི་གསུང་འབུམ།
གྱུར་ཅིག།
ཅེས་གསོལ་རིག་སེམས་ཀྱི་འཆར་སྒོ་ཐང་གཅིག་ཟབ་མོའི་གནས་སུ་
འགྱུ་བའི་ངང་ཚུལ་ཤུགས་འབྱུང་དབྱངས་སུ་ཟློས་པ་འཁྲུལ་ལབ་རིང་མོ་
ཞེས་པ་འདི་ནི། རྣམ་འདྲེན་ཡོངས་ཀྱི་གསང་བ་བསམ་གྱིས་མི་ཁྱབ་པའི་
ཡོན་ཏན་མཐའ་དག་སྐུའི་དཀྱིལ་འཁོར་གཅིག་ལ་ཡོངས་སུ་རྫོགས་པའི་
གོང་ས་རྣམ་ཀུན་གཟིགས་པ་ཆེན་པོ་ནས། ལམ་རིམ་ཐར་རྒྱན་གྱི་དཔེ་
ཞིག་གནང་ནས་འདི་ལ་ཚར་གཅིག་ལྟོས་དང་ཞེས་གསུང་གི་མེ་ཏོག་བྱིན་
རླབས་ཀྱི་དྲི་ངད་འཐུལ་བ་སྤྱི་བོར་སྩལ་བར་རྟེན། དད་པའི་སེམས་ཀྱིས་
དབུ་ནས་མཇལ་བར་འཁོར་འདས་རུ་ཤན་འབྱེད་པའི་ཁྲིད་ལུགས་ཆོས་
དང་ཆོས་ཉིད་རྣམ་འབྱེད་ཀྱི་འགྲོས་ལྟ་བུ་སྔར་རང་གི་བཀའ་བསྟན་གྱི་
གཞུང་ལུགས་མཐོང་ངོ་ཅོག་ལ་ཐོས་བསམ་གྱིས་སྦྱངས་པའི་གོ་ཡུལ་དང་
མཐུན་ཚབ་ཆེ་ཞིང་བློ་ངོར་ཤིན་ཏུ་འཕྲོད་པ་ཞིག་བྱུང་བར་རྟེན། ཡིད་ཀྱི་
སྲིན་བུ་འཁྲུལ་པའི་དར་སྐུད་ཀྱི་རྒྱལ་འཐུམ་པ་འདི་ལས་ནམ་ཞིག་གྲོལ་
སྙམ་དུ་སྨོན་ཞིང་རེ་བ་དང་བཅས་ཏེ་གོང་གི་ཆོ་རིགས་སུ་སྐྱེས་པའི་རྟོག་
གེར་ཞེན་པ། བློ་བཟང་རྒྱ་མཚོ་སྤྲིན་གཙུག་ལག་ཆོས་ཀྱི་འདོད་འཇོ་འམ་
བརྡ་སྤྲོད་ཀུན་ཤད་ཀྱི་མིང་སྨྲ་སེང་ཚངས་སྲས་བཞད་པ་རྡོ་རྗེར་འབོད་
པས་ཕྱོགས་ཐམས་ཅད་ལས་རྣམ་པར་རྒྱལ་བའི་ཆོས་གྲྭ་ཆེན་པོ་བཀྲ་ཤིས་
འཁྱིལ་གྱི་སྡེ་པ་བླ་བྲང་གི་ཡང་ཐོག་གཟིམས་ཆུང་ཨེ་ཝཾ་དགའ་འཁྱིལ་དུ་
རབ་བྱུང་བཅོ་ལྔ་པའི་ཕུར་བུ་ཞེས་པ་ས་སྤྲེལ་ལོའི་འགྲན་ཟླ་དང་བྲལ་བའི་
ཆོ་འཕྲུལ་གྱི་དུས་ཚེས་དགེ་བར་སོར་མོའི་གར་མཁན་དཀར་འཇམ་ཤོག་
བུའི་དོ་རར་རྩེན་པའོ།།
_